SHBA: Përpjekjet e fundit para zgjedhjeve
Votimet e së martës përcaktojnë se cila parti do të ketë kontrollin e secilës dhomë të Kongresit
Në gjithë Shtetet e Bashkuara, kandidatët po bëjnë përpjekjet e fundit për të siguruar mbështetje para zgjedhjeve të nesërme për Kongresin, të cilat do të përcaktojnë se cila parti do të ketë kontrollin e secilës dhomë të Kongresit, gjatë dy viteve të fundit të mandatit të Presidentit Barack Obama. Sondazhet e fundit flasin për një elektorat që duket se anon nga republikanëtm, në orët e fundit të fushatës. Janë orët e fundit të fushatës për kandidatët që përpiqen të sigurojnë përkrahës dhe të bindin votuesit e pavendosur. Kandidatja për senatore e Xhorxhas, Michelle Nunn është një prej tyre: Të dyja partitë kanë dërguar emrat më të njohur për fushatë: ish-kandidatët republikanë për president, Mitt Romney dhe John McCain dhe nga ana e demokratëve, ish-Presidenti Bill Clinton dhe ish-Sekretarja e Shtetit Hillary Clinton. Por ajo që bie në sy në shumicën e fushatave të demokratëve është mungesa e Presidentit Obama, mbështetja në rënie e të cilit, i ka bërë ligjvënësit demokratë me pozita delikate, të distancohen nga Shtëpia e Bardhë. Megjithatë, zoti Obama mori pjesë në një tubim fushate në Miçigan, javën e kaluar: Ja ç’thotë analisti politik, Norm Ornstein. Repulikanët nga ana tjetër, e vënë theksin pikërisht tek lidhjet e kundërshtarëve të tyre demokratë me presidentin. Ja ç’thotë kandidati për senatin nga New Hampshire, Scott Brown: Republikanët pritet gjerësisht të ruajnë kontrollin e Dhomës së Përfaqësuesve. Në senat, atyre u duhet të fitojnë edhe gjashtë vende të tjera për të marrë kontrollin nga demokratët: Demokratët thonë se kanë ndërmarrë një përpjekje masive për mobilizimin e votuesve që ata thonë se do të provojë se anketat e kanë gabim. Ndërsa republikanët janë gjithnjë e më të bindur se do të fitojnë nesër. Por si gjithmonë, fjala e fundit u takon votuesve.